9. การควบคุมภายใน

บริษัทฯ ให้ความสำคัญต่อการควบคุมภายใน ซึ่งรวมถึงการบริหารความเสี่ยง
โดยได้มอบหมายให้คณะกรรมการตรวจสอบ สอบทานให้บริษัทฯ มีระบบการควบคุมภายใน
และระบบการตรวจสอบภายในที่เหมาะสมและมีประสิทธิผล เหมาะสมกับการดำเนินธุรกิจของบริษัทฯ

ในการประชุมคณะกรรมการบริษัทครั้งที่ 11 (ชุดที่ 19) เมื่อวันที่ 14 มีนาคม 2556
คณะกรรมการบริษัท ซึ่งรวมกรรมการตรวจสอบทั้ง 3 คน
ได้ทำการประเมินระบบควบคุมภายในของบริษัทฯ ประจำปี 2555 และมีความเห็นร่วมกันว่าบริษัทฯ
มีระบบการควบคุมภายในที่เพียงพอเหมาะสมกับสภาพการดำเนินงานในปัจจุบัน ดังนี้

ด้านองค์กรและสภาพแวดล้อม

องค์กรและสภาพแวดล้อมของบริษัทฯ มีลักษณะที่ทำให้ฝ่ายบริหาร สามารถดำเนินงานได้อย่างมี

ประสิทธิภาพ ส่งเสริมให้ทุกคนตระหนักถึงความจำเป็นของระบบการควบคุมภายใน
มีการกำหนดนโยบายและเป้าหมายการดำเนินธุรกิจที่ชัดเจน คำนึงถึงความเป็นธรรมต่อ พนักงาน
ลูกค้า คู่ค้า รวมถึง

ความรับผิดชอบต่อผู้ถือหุ้น สังคมส่วนรวม และสิ่งแวดล้อม มีการทบทวนการปฏิบัติตามเป้าหมายที่

กำหนดไว้อยู่เป็นประจำ เพื่อให้สอดคล้องกับสภาพการณ์ในขณะนั้น
มีการจัดโครงสร้างองค์กรและจัดทำกฎบัตรคณะกรรมการชุดต่าง ๆ
ตลอดจนอำนาจหน้าที่และความรับผิดของกรรมการผู้จัดการใหญ่ เป็นลายลักษณ์อักษร
เพื่อเป็นการแบ่งแยกอำนาจหน้าที่ให้ชัดเจน นอกจากนี้ มีการกำหนดนโยบายในการกำกับดูแลกิจการ
จริยธรรมธุรกิจ และจรรยาบรรณไว้เป็นลายลักษณ์อักษร เพื่อเป็นแนวทางในการปฏิบัติของ
กรรมการบริษัท ผู้บริหารและพนักงาน
ซึ่งช่วยให้ระบบการควบคุมภายในดำเนินไปได้อย่างมีประสิทธิผลยิ่งขึ้น
อีกทั้งยังมีระเบียบการตรวจสอบและอนุมัติธุรกรรมทางการเงิน การจัดซื้อไว้เป็นลายลักษณ์อักษร
เพื่อป้องกันการใช้อำนาจหน้าที่ในการนำทรัพย์สินของบริษัทฯ ไปใช้โดยมิชอบหรือเกินอำนาจ

ด้านการบริหารความเสี่ยง

บริษัทฯ มีการประเมินประเภทของความเสี่ยง สาเหตุของปัจจัยความเสี่ยง
โอกาสและผลกระทบที่เกิดขึ้น
เพื่อหาแนวทางป้องกันและจัดการกับความเสี่ยงที่เกิดขึ้นให้อยู่ในระดับที่ยอมรับได้ มีหน่วยงาน

ตรวจสอบภายในคอยติดตามให้แต่ละหน่วยงานปฏิบัติงาน โดยคำนึงถึงความเสี่ยงที่อาจเกิดขึ้น และมี

คณะกรรมการตรวจสอบเป็นผู้สนับสนุน

ด้านการควบคุมการปฏิบัติงานของฝ่ายบริหาร

บริษัทฯ มีการกำหนดขอบเขตอำนาจหน้าที่ และวงเงินอนุมัติของฝ่ายบริหารแต่ละระดับไว้อย่าง

ชัดเจนและเป็นลายลักษณ์อักษร รวมถึงมีการแบ่งแยกหน้าที่ความรับผิดชอบของแต่ละหน่วยงานออก

จากกันโดยเด็ดขาด เพื่อเป็นการตรวจสอบซึ่งกันและกัน ในกรณีที่มีการทำธุรกรรมกับผู้ถือหุ้นรายใหญ่

กรรมการบริษัท ผู้บริหารหรือผู้ที่เกี่ยวข้องกับบุคคลดังกล่าว รวมถึงรายการเกี่ยวโยงกัน บริษัทฯ ได้

ปฏิบัติตามขั้นตอนของประกาศคณะกรรมการกำกับตลาดทุน และทุกไตรมาสจะมีการสรุปรายการ

ดังกล่าวที่เป็นธุรกิจปกติเพื่อรายงานให้คณะกรรมการบริษัททราบ และหากไม่ใช่ธุรกิจปกติจะมีการขอ

อนุมัติตามขั้นตอนและแจ้งต่อตลาดหลักทรัพย์แห่งประเทศไทยตามหลักเกณฑ์ที่กำหนด บริษัทฯ มีการ

ติดตามทบทวนผลการดำเนินงานของบริษัทฯ เป็นประจำทุกเดือน และติดตามให้การดำเนินงานของ

บริษัทฯ เป็นไปตามมติคณะกรรมการบริษัท มติที่ประชุมผู้ถือหุ้นและกฎหมายที่เกี่ยวข้อง

ในกรณี ที่มีการอนุมัติธุรกรรมในลักษณะที่มีผลผูกพันกับบริษัทฯ ในระยะยาว บริษัทฯ ได้มีการ

ติดตามให้ปฏิบัติตามเงื่อนไขที่ตกลงกันไว้ และมีการทบทวนความเหมาะสมของสัญญาเพื่อให้สอดคล้อง

กับสถานการณ์

นอกจากนี้ เพื่อเน้นความชัดเจนในการปฏิบัติหน้าที่ของพนักงานให้ถูกต้องตามกฎหมาย บริษัทฯ
ได้กำหนดให้พนักงานต้องปฏิบัติตาม กฎระเบียบ ข้อบังคับของบริษัทฯ และกฎหมายที่เกี่ยวข้อง อย่าง

เคร่งครัดในนโยบายการกำกับดูแลกิจการ จริยธรรมธุรกิจ และจรรยาบรรณพนักงาน

ด้านระบบสารสนเทศและการสื่อสารข้อมูล

บริษัทฯ จัดให้มีการสื่อสารทั้งภายในและภายนอกองค์กรอย่างมีประสิทธิภาพ มีการจัดเก็บเอกสาร

ประกอบการบันทึกบัญชีไว้ครบถ้วน เป็นหมวดหมู่และใช้นโยบายบัญชีตามหลักการบัญชีที่รับรองทั่วไป

มีการสื่อสารข้อมูลทางการเงินหรือข้อมูลอื่นที่มีความถูกต้องเป็นปัจจุบันไปยังผู้ที่เกี่ยวข้อง
เพื่อใช้ในการ

ตัดสินใจ มีระบบการจัดเก็บข้อมูลที่สามารถตรวจสอบความถูกต้องได้
พร้อมทั้งระบบรักษาความปลอดภัย

ของข้อมูลและสารสนเทศที่มีประสิทธิภาพเพียงพอ

ในการเสนอเรื่องให้คณะกรรมการบริษัทพิจารณา มีข้อมูลประกอบที่เพียงพอต่อการตัดสินใจ มีการ

จัดทำรายงานการประชุมโดยมีสาระสำคัญครบถ้วน มีการบันทึกความเห็นของกรรมการบริษัท
ข้อซักถาม

หรือข้อสังเกตของกรรมการบริษัทในเรื่องที่พิจารณา (หากมี) และมติที่ประชุม
ซึ่งสามารถตรวจสอบได้

ด้านระบบการติดตาม

บริษัทฯ ได้มีการติดตามผลการดำเนินงานเป็นประจำทุกเดือน และมีการเปรียบเทียบกับผลการ

ดำเนินงานในปีก่อน มีการวิเคราะห์สาเหตุของการแตกต่างและปรับกลยุทธ์ให้เป็นไปตามที่ต้องการ
เพื่อ

ให้สามารถบรรลุเป้าหมายได้ นอกจากนี้ เพื่อให้บริษัทฯ มีการควบคุมภายในอย่างเพียงพอ
โดยกำหนดให้สำนักงานตรวจสอบภายในทำการตรวจสอบ วิเคราะห์
และประเมินผลการควบคุมภายในของระบบงานต่าง ๆ
และตรวจติดตามผลการปฏิบัติงานอย่างต่อเนื่อง
โดยกำหนดให้รายงานผลการตรวจสอบโดยตรงต่อคณะกรรมการตรวจสอบ
หากพบความบกพร่องที่มีนัยสำคัญคณะกรรมการตรวจสอบต้องรายงานต่อคณะกรรมการบริษัท
เพื่อให้มีการปรับปรุงแก้ไข และติดตามการแก้ไขดังกล่าวให้บรรลุผล

จากการประเมินระบบการควบคุมภายในของบริษัทฯ ในด้านต่าง ๆ 5 ด้าน ดังกล่าวข้างต้น
คณะกรรมการบริษัท ซึ่งรวมกรรมการตรวจสอบทั้ง 3 คน เห็นว่าบริษัทฯ
มีระบบการควบคุมภายในที่เหมาะสมและเพียงพอแล้ว
คณะกรรมการบริษัทตระหนักดีว่าระบบการควบคุมภายในใด ๆ
ก็ตามอาจจะไม่สามารถรับประกันได้ทั้งหมดต่อความเสียหายอันเกิดจากความผิดพลาดที่เป็นสาระสำคัญ
แต่ก็สามารถป้องกัน หรือรับประกันได้ในระดับที่สมเหตุสมผล

รายงานความรับผิดชอบต่อสังคมและสิ่งแวดล้อมอย่างยั่งยืน

สารบัญ

สารจากกรรมการผู้จัดการใหญ่ 121

การพัฒนาธุรกิจควบคู่ไปกับความรับผิดชอบต่อสังคมและสิ่งแวดล้อมอย่างยั่งยืน

การกำกับดูแลกิจการที่ดี 122

การประกอบกิจการด้วยความเป็นธรรม 122

การต่อต้านทุจริต 122

การเคารพสิทธิมนุษยชน 123

การปฏิบัติต่อแรงงานอย่างเป็นธรรม 124

ความรับผิดชอบต่อผู้บริโภค 124

การร่วมพัฒนาชุมชนและสังคม 125

การจัดการสิ่งแวดล้อม 126

นวัตกรรมและการเผยแพร่นวัตกรรมจากการดำเนินความรับผิดชอบต่อสังคม 128

การบริหารจัดการความเสี่ยงด้านสิ่งแวดล้อม 129

สารจากกรรมการผู้จัดการใหญ่

ธุรกิจหลักของบริษัทฯ ประกอบด้วยธุรกิจการลงทุน การให้เช่าและบริการ และสวนอุตสาหกรรม
ในการดำเนินธุรกิจด้านการลงทุน บริษัทฯ ตระหนักถึงการลงทุนอย่างมีความรับผิดชอบ
คำนึงถึงผู้มีส่วนได้เสีย โดยบริษัทฯ ได้เตรียมศึกษาข้อมูลทั้งด้านเศรษฐกิจ สังคม สิ่งแวดล้อม
และเพื่อเตรียมความพร้อมในการรองรับการลงทุนที่เพิ่มขึ้น
จากการเปิดประชาคมเศรษฐกิจอาเซียนที่จะเกิดขึ้นในปี 2558
จึงเสริมสร้างขีดความสามารถในการแข่งขัน อาทิ ให้ความรู้เรื่อง “การค้า
การลงทุนในกลุ่มประเทศอาเซียน ลาตินอเมริกา และแอฟริกา” และ “วิกฤตเศรษฐกิจยุโรป
บทเรียน และผลกระทบต่อผู้ประกอบการไทย” ให้แก่ผู้บริหารเครือสหพัฒน์
ตลอดจนเพิ่มศักยภาพด้านทักษะภาษาให้กับพนักงาน

ปี 2555 สวนอุตสาหกรรมเครือสหพัฒน์ ศรีราชา และกบินทร์บุรี
ได้เข้าร่วมโครงการการพัฒนาอุตสาหกรรมเชิงนิเวศเชิงพื้นที่ (Eco Industrial Complex)
โดยกรมโรงงานอุตสาหกรรม กระทรวงอุตสาหกรรม
เพื่อเป็นการส่งเสริมการพัฒนาอุตสาหกรรมของประเทศให้มีการพัฒนาแบบมีส่วนร่วมจากทุกภาคส่วน
โดยบริษัทฯ ร่วมร่างแผนงานการพัฒนาสู่อุตสาหกรรมเชิงนิเวศเชิงพื้นที่ แลกเปลี่ยนความรู้
ประสบการณ์และปัญหาต่างๆ ตลอดจนศึกษาดูงานของหน่วยงานทั้งภาครัฐและเอกชน
เพื่อนำข้อมูลที่ได้รับไปประยุกต์ใช้ให้เกิดประโยชน์สูงสุด
จากผลการดำเนินการดังกล่าวส่งผลให้บริษัทฯ ได้รับรางวัลเขตประกอบการอุตสาหกรรมสีเขียว
(Green Industrial Park) จากกระทรวงอุตสาหกรรม
และได้เข้าร่วมบรรยายเผยแพร่ความรู้การเป็นเขตประกอบการสีเขียวให้กับโครงการนวัตกรรมกับการพัฒนาเศรษฐกิจและสังคมสีเขียว
(Eco Innovation and Solution 2012) ของสถาบันสิ่งแวดล้อมอุตสาหกรรม

บริษัทฯ มีเจตนารมณ์มุ่งมั่นที่จะรักษาสังคมและสิ่งแวดล้อม
ด้วยการดำเนินธุรกิจภายใต้หลักจริยธรรมและการกำกับที่ดี
ควบคู่ไปกับการใส่ใจดูแลรักษาสังคมและสิ่งแวดล้อมเพื่อนำไปสู่การพัฒนาธุรกิจอย่างยั่งยืน

นายสันติ วิลาสศักดานนท์

กรรมการผู้จัดการใหญ่

การพัฒนาธุรกิจควบคู่ไปกับความรับผิดชอบต่อสังคมและสิ่งแวดล้อมอย่างยั่งยืน

การกำกับดูแลกิจการที่ดี

บริษัทฯ ตระหนักถึงความสำคัญของการกำกับดูแลกิจการที่ดี และได้ดำเนินการมาอย่างต่อเนื่อง

เพื่อความเจริญก้าวหน้าและความมั่นคงของบริษัทฯ ส่งผลดีต่อผู้ถือหุ้น ผู้มีส่วนได้เสีย
ด้วยการดำเนินงานอย่างมีประสิทธิภาพ เปิดเผยโปร่งใส และเป็นธรรม
แสดงออกถึงความรับผิดชอบต่อการดำเนินงานของบริษัทฯ
คณะกรรมการบริษัทจึงได้กำหนดนโยบายในการกำกับดูแลกิจการ จริยธรรมธุรกิจ
และจรรยาบรรณพนักงาน (ดูได้จากเว็บไซต์ของบริษัทฯ www.spi.co.th)
เพื่อให้ผู้บริหารและพนักงานรับทราบและถือเป็นบรรทัดฐานในการปฏิบัติให้เป็นไปในแนวทางเดียวกัน
ตลอดจนส่งเสริมการมีส่วนร่วมของผู้บริหารและพนักงานทุกระดับในกิจกรรมด้านความรับผิดชอบต่อสังคมและสิ่งแวดล้อม
นอกจาก

นี้บริษัทฯ ได้ประกาศแต่งตั้งคณะทำงานด้านกำกับดูแลองค์กร
เพื่อให้การดำเนินงานด้านกำกับดูแลองค์กรเป็นไปอย่างมีประสิทธิภาพ

การประกอบกิจการด้วยความเป็นธรรม

บริษัทฯ ประกอบกิจการด้วยความเป็นธรรม ดำเนินกิจกรรมต่าง ๆ สอดคล้องกับกฎหมายและข้อ

บังคับของการแข่งขัน ส่งเสริมให้พนักงานตระหนักถึงความสำคัญของการดำเนินงานอย่างเป็นธรรม
การมีส่วนร่วมทางการเมืองอย่างรับผิดชอบ การปฏิบัติตามกฏหมาย การแข่งขันที่เป็นธรรม
การส่งเสริมความรับผิดชอบต่อสังคมให้กับหน่วยงานที่อยู่ในขอบเขตของบริษัทฯ
รวมทั้งเคารพต่อสิทธิในทรัพย์สินตามปฏิญญาสากลว่าด้วยสิทธิมนุษยชน
ทรัพย์สินทางกายภาพและทรัพย์สินทางปัญญา บริษัทฯ
มีนโยบายไม่เกี่ยวข้องกับการละเมิดทรัพย์สินทางปัญญา ไม่มีการลอกเลียนแบบ
หรือนำทรัพย์สินทางปัญญาของผู้อื่นมาใช้ในธุรกิจโดยไม่ได้รับอนุญาต อาทิ
เครื่องหมายการค้าในประเทศและต่างประเทศ การใช้ซอฟแวร์ที่มีลิขสิทธิ์อย่างถูกต้อง
นอกจากนี้บริษัทฯ ได้ประกาศแต่งตั้งคณะทำงานด้านการดำเนินงานอย่างเป็นธรรม
และการต่อต้านการคอร์รัปชั่น
เพื่อให้การดำเนินงานด้านการดำเนินงานอย่างเป็นธรรมและการต่อต้านการคอร์รัปชั่นเป็นไปอย่างมีประสิทธิภาพ
(ดูได้จาก หัวข้อ สิทธิของผู้มีส่วนได้เสียกลุ่มต่าง ๆ เรื่อง
นโยบายการดำเนินงานอย่างเป็นธรรมและการต่อต้านการคอร์รัปชั่น)

การต่อต้านการทุจริต

บริษัทฯ ได้กำหนดนโยบายและกลยุทธ์ในการต่อต้านการทุจริต
โดยมีการวางแผนการบริหารความเสี่ยงของการทุจริตคอร์รัปชั่น
เพื่อป้องกันการคอร์รัปชั่นและติดสินบน ทั้งในกิจการและผู้มีส่วนได้เสีย
ตลอดจนเสริมสร้างให้ผู้บริหาร พนักงาน ผู้มีส่วนได้เสียตระหนักถึงการต่อต้านการทุจริต
มีความซื่อสัตย์ รักองค์กร ดูแลทรัพย์สินของบริษัทฯ ไม่ให้มีการนำทรัพย์สินของบริษัทฯ
ไปใช้โดยมิชอบ บริษัทฯ ดำเนินธุรกิจบนพื้นฐานของความถูกต้อง โปร่งใส ปฏิบัติตามกฎหมาย
ซึ่งถือเป็นนโยบายให้พนักงานทุกคนยึดถือปฏิบัติว่าจะไม่สร้างความสำเร็จของงานในหน้าที่ด้วยวิธีการทุจริตหรือให้สินบน
โดย

เด็ดขาด หากพบว่ามีการละเมิดนโยบายถือเป็นความผิดร้ายแรงต่อหน้าที่การทำงาน และบริษัทฯ
ได้กำหนดไว้ในจรรยาบรรณพนักงานให้ปฏิบัติหน้าที่ด้วยความซื่อสัตย์สุจริต มีความรับผิดชอบ
มีวินัยและมีจิตสำนึกที่ดีต่อส่วนรวมและต่อตนเอง
ไม่ใช้ตำแหน่งหน้าที่แสวงหาประโยชน์เพื่อตนเอง/หรือผู้อื่นโดยมิชอบ ห้ามรับเงิน ผลประโยชน์อื่นใด
อันเกี่ยวเนื่องกับการทำงานให้บริษัทฯ และปัจจุบันมีการกำหนดอำนาจ หน้าที่ไว้เป็นลายลักษณ์อักษร
ในระเบียบข้อบังคับเกี่ยวกับการทำงานของบริษัทฯ
มีการกำหนดเรื่องดังกล่าวโดยกำหนดบทลงโทษทางวินัยไว้สูงสุด คือ การเลิกจ้าง
ซึ่งกรรมการบริษัท ผู้บริหารและพนักงาน ได้ปฎิบัติตามที่กำหนด นอกจากนี้ บริษัทฯ
มีสำนักตรวจสอบภายใน ทำหน้าที่ในการตรวจสอบและประเมินความเสี่ยงจากการทุจริต
และยังมีคณะกรรมการตรวจสอบทำหน้าที่พิจารณา สอบทานระบบการควบคุมภายใน
และติดตามผลการตรวจสอบภายใน หากมีการทุจริต
หน่วยงานตรวจสอบภายในจะรายงานตรงต่อคณะกรรมการตรวจสอบ
และคณะกรรมการตรวจสอบจะรายงานต่อคณะกรรมการบริษัท (ดูได้จาก หัวข้อ
สิทธิของผู้มีส่วนได้เสียกลุ่มต่าง ๆ เรื่อง
นโยบายและแนวปฏิบัติเกี่ยวกับการต่อต้านการทุจริตและห้ามการจ่ายสินบนเพื่อประโยชน์ทางธุรกิจ)

การเคารพสิทธิมนุษยชน

บริษัทฯ มุ่งมั่นที่จะประกอบธุรกิจที่มีความรับผิดชอบต่อสังคม
รวมทั้งเคารพต่อสิทธิมนุษยชนของผู้มีส่วนได้เสียกับบริษัทฯ
ได้กำหนดบทบาทหน้าที่ความรับผิดชอบด้านสิทธิมนุษยชน
และเพื่อให้แนวทางการดำเนินงานด้านสิทธิมนุษยชนของบริษัทฯ เป็นไปในแนวทางเดียวกัน
จึงประกาศนโยบายด้านสิทธิมนุษยชนไว้ นอกจากนี้บริษัทฯ
ได้ประกาศแต่งตั้งคณะทำงานด้านสิทธิมนุษยชน
เพื่อให้การดำเนินงานด้านสิทธิมนุษยชนเป็นไปอย่างมีประสิทธิภาพ (ดูได้จาก หัวข้อ
สิทธิของผู้มีส่วนได้เสียกลุ่มต่าง ๆ เรื่อง นโยบายไม่เกี่ยวข้องกับการละเมิดสิทธิมนุษยชน )

ปี 2555 บริษัทฯ ส่งเสริมความเสมอภาคด้านคุณภาพชีวิต
การวางแผนสุขภาพและการวางแผนครอบครัวให้กับพนักงานและชุมชนโดยรอบ อาทิ

-   อบรมหลักสูตรการตั้งครรภ์อย่างมีคุณภาพและเตรียมตัวคลอด ให้กับพนักงานเครือสหพัฒน์
    เพื่อเตรียมความพร้อมระหว่างตั้งครรภ์และหลังคลอด

-   โครงการตรวจมะเร็งปากมดลูกฟรีประจำทุกเดือน ณ ห้องพยาบาลกลางเครือสหพัฒน์ ร่วมกับ
    โรงพยาบาลสมเด็จพระบรมราชเทวี ณ ศรีราชา ซึ่งได้รับความสนใจจากทั้งพนักงาน
    และชุมชนโดยรอบ เข้ารับการตรวจทั้งสิ้น 421 คน

-   ฉีดวัคซีนป้องกันไข้หวัดใหญ่ให้กับพนักงานต่อเนื่องเป็นประจำทุกปี

-   โครงการรับบริจาคโลหิต ร่วมกับโรงพยาบาลสมเด็จพระบรมราชเทวี ณ ศรีราชา
    โรงพยาบาลกบินทร์บุรี และสำนักงานเหล่ากาชาดจังหวัดลำพูน

การปฏิบัติต่อแรงงานอย่างเป็นธรรม

บริษัทฯ ได้ประกาศนโยบายด้านแรงงานที่ชัดเจน และได้กำหนดบทบาทหน้าที่
ความรับผิดชอบด้านแรงงานไว้ (ดูได้จาก หัวข้อ สิทธิของผู้มีส่วนได้เสียกลุ่มต่าง ๆ เรื่อง
นโยบายด้านแรงงาน) ในการปฏิบัติต่อพนักงานทุกคนอย่างถูกต้องตามกฎหมาย สิทธิ
ระเบียบข้อบังคับการทำงานของบริษัทฯ โดยเสมอภาค เท่าเทียมกัน
และได้รับผลตอบแทนในการทำงานที่เหมาะสม นอกจากนี้บริษัทฯ
ได้ประกาศแต่งตั้งคณะทำงานด้านแรงงาน
เพื่อให้การดำเนินงานด้านแรงงานเป็นไปอย่างมีประสิทธิภาพ ในปี 2555 บริษัทฯ
ได้สนับสนุนนโยบายด้านแรงงานโดยจัดกิจกรรมส่งเสริมสุขภาพ และความปลอดภัย อาทิ

-   บริษัทฯ ร่วมกับสำนักงานขนส่งจังหวัดลำพูน และองค์การบริหารส่วนตำบลป่าสัก
    จัดโครงการฝึกอบรมให้ความรู้ด้านกฎหมายจราจร เพื่อให้ความรู้เกี่ยวกับกฎหมายจราจร
    ความปลอดภัย และการบริการอื่น ๆ

-   บริษัทฯ ร่วมกับองค์การบริหารส่วนตำบลป่าสัก และหน่วยงานภาครัฐ
    จัดโครงการศูนย์ปฏิบัติการร่วมลดอุบัติเหตุบนท้องถนนช่วงเทศกาลสงกรานต์
    เพื่อเป็นการรณรงค์การขับขี่อย่างปลอดภัย

-   บริษัทฯ ร่วมกับโรงพยาบาลลำพูน จัดกิจกรรม
    โครงการส่งเสริมสุขภาพให้กับพนักงานเครือสหพัฒน์
    โดยมีหลักสูตรอบรมกิจกรรมการออกกำลังกาย
    กิจกรรมชะลอความปวดเมื่อยจากการทำงานและกิจกรรมสตรีไทยรู้ภัยมะเร็ง

ความรับผิดชอบต่อผู้บริโภค

บริษัทฯ กำหนดแนวปฏิบัติในการสนับสนุน และการให้คำแนะนำแก่ผู้บริโภคในด้านสินค้าและบริการ
รวมถึงการยุติข้อร้องเรียน ข้อโต้แย้ง การชดเชย ซึ่งสอดคล้องกับมาตรฐานของประเทศหรือสากล
โดยไม่มีการเรียกเก็บค่าใช้จ่ายกับผู้บริโภคและไม่ขัดขวางการทวงสิทธิ์ตามกฎหมายผู้บริโภค
นอกจากนี้บริษัทฯ ได้ประกาศแต่งตั้งคณะทำงานด้านผู้บริโภค
เพื่อให้การดำเนินงานด้านผู้บริโภคเป็นไปอย่างมีประสิทธิภาพ ในปี 2555 บริษัทฯ
ได้จัดกิจกรรมเพื่อผู้บริโภค อาทิ

-   งาน SAHA GROUP EXPORT ครั้งที่ 16 ณ ศูนย์ประชุมแห่งชาติสิริกิติ์ 
    มีการแสดงนวัตกรรมสินค้า และจำหน่ายสินค้าราคาพิเศษ เพื่อคืนกำไรให้กับผู้บริโภค

-   งานสหกรุ๊ปแฟร์ (Saha Group Fair) สวนอุตสาหกรรมเครือสหพัฒน์ศรีราชา
    กบินทร์บุรีและลำพูน ได้จัดงานสหกรุ๊ปแฟร์ในระหว่างเดือนพฤศจิกายน-ธันวาคมเป็นประจำทุกปี
    เพื่อเป็นการคืนกำไรให้กับลูกค้าและได้รับการตอบรับจากผู้บริโภคอย่างดีเยี่ยม และในปี 2555
    บริษัทฯ ได้เพิ่มการจัดงานสหกรุ๊ปแฟร์แม่สอด ขึ้นเป็นครั้งแรก นอกจากนี้
    เพื่อส่งเสริมการใช้ภูมิปัญญาท้องถิ่นหรือเทคโนโลยีของชุมชน บริษัทฯ
    เปิดโอกาสให้ชุมชนร่วมจำหน่ายสินค้า OTOP ภายในงาน

-   บริษัทฯ จัดให้มีการประชุมผู้บริหารของบริษัทที่อยู่ในสวนอุตสาหกรรมเครือสหพัฒน์
    และสำรวจความพึงพอใจของผู้บริหารและพนักงานที่มีต่อสวนอุตสาหกรรมเครือสหพัฒน์ ทั้ง 3
    แห่ง เป็นประจำทุกปี ซึ่งทางบริษัทฯ จะนำข้อมูลที่ได้มาปรับปรุงการดำเนินงานให้ดียิ่งขึ้น

การร่วมพัฒนาชุมชนและสังคม

บริษัทฯ ส่งเสริมให้พนักงานมีจิตสาธารณะ พร้อมจะช่วยเหลือและกระทำสิ่งดี
แก่สังคมด้วยความเต็มใจอย่างต่อเนื่อง
ด้วยความสำนึกในความรับผิดชอบและเป็นส่วนหนึ่งของสังคมที่จะร่วมกันพัฒนาและเกื้อกูลกัน
เพื่อการอยู่ร่วมกันอย่างมีความสุขและเป็นประโยชน์สูงสุดต่อสังคม นอกจากนี้บริษัทฯ
ได้ประกาศแต่งตั้งคณะทำงานด้านการมีส่วนร่วมและการพัฒนาสังคม
เพื่อให้การดำเนินงานด้านการมีส่วนร่วมและการพัฒนาสังคมเป็นไปอย่างมีประสิทธิภาพ โดยในปี
2555 บริษัทฯ ร่วมพัฒนาชุมชนและสังคมผ่านทางกิจกรรมต่าง ๆ อาทิ

-   ชุมชนสัมพันธ์

  - จัดสัมมนา สายสัมพันธ์ผู้บริหารเครือสหพัฒน์ ศรีราชา รุ่นที่ 1

  - จัดกิจกรรมวันเด็กแห่งชาติ ให้กับบุตรหลานของพนักงาน และเด็กๆ ในชุมชน

  - จัดกิจกรรมออกหน่วยเคลื่อนที่ทำใบอนุญาตขับขี่ ร่วมกับขนส่งจังหวัดชลบุรี ให้กับพนักงาน

  และชุมชน

  - จัดกิจกรรม Sahapat Family Day ให้กับพนักงานบริษัทในกลุ่มและชุมชน เพื่อเป็นการสร้าง

  ความสามัคคี และเปิดโอกาสให้ชุมชนสามารถร่วมกิจกรรมกับบริษัทฯ

- จัดกิจกรรมส่งเสริมด้านการกีฬา เปิดลานกีฬาเครือสหพัฒน์กบินทร์บุรี จัดแข่งขันกอล์ฟ Saha

Group Invitation 2012 จัดการแข่งขันไตรกีฬาเครือสหพัฒน์ชุมชนสัมพันธ์ต้านยาเสพติด กีฬา

ชมรมบริหารบุคคลเครือสหพัฒน์ และสนับสนุนกิจกรรมการแข่งขันหนูน้อยเจ้าเวหา

- จัดสานเสวนากับชุมชนสัมพันธ์เครือสหพัฒน์กบินทร์บุรี ร่วมกับเครือข่ายอาสาสมัครพิทักษ์

ทรัพยากรธรรมชาติและสิ่งแวดล้อมหมู่บ้านปราจีนบุรีและชุมชนหมู่บ้านมั่นคง ตลอดจน

ประชุมร่วมกับผู้ว่าราชการ จังหวัดปราจีนบุรี ผู้นำชุมชน เพื่อรับทราบนโยบายการพัฒนา

จังหวัด

-   ส่งเสริมการศึกษา อบรมให้ความรู้

- สนับสนุนคณะนักเรียน นิสิต นักศึกษา หน่วยงานภาครัฐและเอกชน เพื่อเข้าศึกษาดูงานการ

ดำเนินงานของสวนอุตสาหกรรมเครือสหพัฒน์

- สนับสนุนสื่อการเรียนการสอนและรณรงค์เรื่องการขับขี่ในโรงเรียน

- จัดสัมมนาเรื่อง เปิดประตูสู่อาเซียน กฎหมายแรงงาน ความปลอดภัย กฎหมายใกล้ตัวและการ

พัฒนากำลังคนภาคอุตสาหกรรม ให้กับบริษัทในกลุ่ม

- อบรมการจัดการขยะชุมชน และการทำน้ำหมักชีวภาพอีเอ็มบอล (EM Ball) เพื่อให้ชุมชนนำ

ความรู้ที่ได้รับไปใช้บำบัดน้ำเสียในแหล่งน้ำธรรมชาติ

- ร่วมงานวันชุมชนดุริยางค์ โรงเรียนไทยกสิกรสงเคราะห์

-   ส่งเสริมคุณภาพชีวิตเศรษฐกิจพอเพียง ช่วยสร้างรายได้และส่งเสริมเศรษฐกิจชุมชน
    สนับสนุนการ

ดำเนินงานที่มีส่วนช่วยกระตุ้นให้เกิดความหลากหลายของกิจกรรมทางเศรษฐกิจที่มีอยู่ในชุมชน
บริษัทฯ ได้จัดทำโครงการเกษตรพอเพียง ดร.เทียม โชควัฒนา จังหวัดลำพูน
ร่วมกับชุมชนรอบเครือสหัพฒน์ลำพูน หน่วยงานภาครัฐ โรงเรียนในชุมชน
ซึ่งเป็นโครงการที่ใช้พื้นที่ของสวนอุตสาหกรรมเครือสหพัฒน์ลำพูน ปลูกข้าว ปลูกพืช เลี้ยงสัตว์
เพื่อให้เป็นศูนย์การเรียนรู้ความสมดุลระหว่างการเกษตรกรรมและอุตสาหกรรมเชิงนิเวศน์
ตลอดจนถ่ายทอดองค์ความรู้ให้ชุมชนโดยรอบพื้นที่สวนอุตสาหกรรม
โดยยึดหลักการประหยัดพลังงานและคำนึงถึงผลกระทบต่อสิ่งแวดล้อม ไม่มีการใช้สารเคมีสังเคราะห์
ปฏิบัติตามแนวทางในการอนุรักษ์ ฟื้นฟูสภาพนิเวศน์การเกษตร และยังเป็นแหล่งเรียนรู้ของชุมชน
โดยผลผลิตจากโครงการส่วนหนึ่งนำไปขยายพันธุ์พืช เพาะพันธุ์สัตว์
และแจกจ่ายให้กับผู้สนใจในชุมชน นอกจากนี้มีการแปรรูปผลผลิตของโครงการเป็นผลิตภัณฑ์ต่าง ๆ
นานาชนิด

จัดประชุม แนวทางการป้องการแก้ไขปัญหายาเสพติดในสถานประกอบการ และรายงาน

สถานการณ์ยาเสพติดในพื้นที่ร่วมกับฝ่ายความมั่นคง อำเภอศรีราชา จังหวัดชลบุรี
เข้าร่วมประชุมผู้ใหญ่

บ้านในโครงการ “เครือสหพัฒน์ ร่วมพลังชุมชน เฝ้าระวังปัญหายาเสพติด”
และเข้าร่วมโครงการเครือข่าย คนดี สินค้าดี หลีกหนียาเสพติด
“สวนอุตสาหกรรมเครือสหพัฒน์สีขาว” เฝ้าระวัง ป้องกันและแก้ไขปัญหายาเสพติดในโรงงาน ชุมชน
โรงเรียน รอบเครือสหพัฒน์ ศรีราชา กับ ปปส. ภาค 2 จังหวัดชลบุรี โครงการ “กีฬารวมใจ
แรงงานไทย สู้ภัยยาเสพติด” จังหวัดชลบุรี ตลอดจนร่วมถอดบทเรียนกับ ปปส.
เรื่องต้นแบบสวนอุตสาหกรรมสีขาว

จัดกิจกรรมนัดพบแรงงาน ร่วมกับสำนักงานจัดหางานจังหวัดชลบุรี และกิจกรรมนัดพบแรงงาน
ภายใต้ชื่องาน “13 มกราคม 2555 สหพัฒน์นัดคนงาน อยากงานเข้า ต้องมาเข้างาน”

- ร่วมหารือกับบริษัทในกลุ่ม เรื่องคนพิการกับการจ้างงาน

  - ร่วมแก้ปัญหาถนนหน้าเครือสหพัฒน์กบินทร์บุรี ร่วมกับชุมชน และกรมทางหลวง ในการแก้ไข

  ปัญหาเกาะกลางถนน โดยการเพิ่มจุดกลับรถให้เหมาะสม

  - ร่วมกับบริษัทในกลุ่ม ช่วยเหลือผู้ประสบภัยน้ำท่วมบริเวณชุมชนรอบเครือสหพัฒน์ กบินทร์บุรี

-   วัฒนธรรม

ส่งเสริมอนุรักษ์และปกป้องมรดกทางวัฒนธรรม กิจกรรม และขนบธรรมเนียมประเพณีในท้องถิ่น อาทิ
จัดทอดกฐินสามัคคี ผ้าป่าสามัคคี ถวายวัดต่าง ๆ ในชุมชน
สนับสนุนการจัดกิจกรรมทำบุญวันสงกรานต์ รดน้ำดำหัวขอพรผู้สูงอายุและผู้นำชุมชน
วันลอยกระทงอย่างต่อเนื่องเป็นประจำทุกปี

การจัดการสิ่งแวดล้อม

ในการดำเนินธุรกิจ บริษัทฯ ให้ความสำคัญอย่างยิ่ง ในด้านผลกระทบต่อสิ่งแวดล้อม
มีการบริหารจัดการน้ำ การจัดการมลพิษ ตรวจสอบคุณภาพอากาศ
เพิ่มพื้นที่สีเขียวทั้งภายในและภายนอกสวนอุตสาหกรรม เพื่อช่วยดูดซับก๊าซคาร์บอนไดออกไซด์
ฟื้นฟูระบบนิเวศน์และเพิ่มความหลากหลายทาง

ชีวภาพ นอกจากนี้บริษัทฯ ได้ประกาศแต่งตั้งคณะทำงานด้านสิ่งแวดล้อม
เพื่อให้การดำเนินงานด้านสิ่งแวดล้อมเป็นไปอย่างมีประสิทธิภาพ โดยในปี 2555 บริษัทฯ
ได้ดำเนินกิจกรรมดูแลรักษาสิ่งแวดล้อมในหลายรูปแบบ อาทิ

-   สวนอุตสาหกรรมเครือสหพัฒน์ ศรีราชา และกบินทร์บุรี ได้เข้าร่วมโครงการการพัฒนา

อุตสาหกรรมเชิงนิเวศเชิงพื้นที่ (Eco Industrial Complex) โดยกรมโรงงานอุตสาหกรรม
กระทรวงอุตสาหกรรม
เพื่อเป็นการส่งเสริมการพัฒนาอุตสาหกรรมของประเทศให้มีการพัฒนาแบบมีส่วนร่วมจากทุกภาคส่วน
ด้วยการมีเจตนารมณ์มุ่งมั่นที่จะรักษาสิ่งแวดล้อม ดำเนินกิจกรรมเพื่อมุ่งไปสู่การรักษาสิ่งแวดล้อม
เข้าสู่ระบบมาตรฐานการจัดการสิ่งแวดล้อม รวมถึงสร้างความตระหนักและจิตสำนึกแก่พนักงาน
เพื่อให้เกิดวัฒนธรรมการรักษาสิ่งแวดล้อม ตลอดจนขยายเครือข่ายสีเขียว สนันสนุนให้ผู้มีส่วนได้เสีย
เข้าสู่กระบวนอุตสาหกรรมสีเขียว รวมถึงได้รับการยอมรับจากชุมชนโดยรอบ
ส่งผลให้สวนอุตสาหกรรมอยู่ร่วมกับชุมชนได้อย่างยั่งยืน โดยบริษัทฯ
ร่วมกันร่างแผนงานการพัฒนาสู่อุตสาหกรรมเชิงนิเวศเชิงพื้นที่ แลกเปลี่ยนความรู้
ประสบการณ์และปัญหาต่าง ๆ ตลอดจนศึกษาดูงานของหน่วยงาน ทั้งภาครัฐและเอกชน
เพื่อนำข้อมูลที่ได้รับไปประยุกต์ใช้ให้เกิดประโยชน์สูงสุด
โดยกำหนดยุทธศาสตร์การพัฒนาในส่วนที่เกี่ยวข้องรวม 5 มิติ ประกอบด้วย

- ด้านเศรษฐกิจ รับฟังความคิดเห็นของชุมชนในเรื่องการประกอบอาชีพ จัดอบรมให้ความรู้

โดยผู้เชี่ยวชาญด้านการบริหารการจัดการทรัพยากร ในเรื่องการจัดการของเสียและแลกเปลี่ยน

ประสบการณ์ในปัญหาต่าง ๆ ที่พบในพื้นที่และในภาคอุตสาหกรรม รวมถึงแนะนำให้ชุมชน

นำของเสียกลับมาใช้ประโยชน์เพื่อลดรายจ่ายและเพิ่มรายได้

- ด้านสิ่งแวดล้อม จัดอบรมเชิงวิชาการร่วมกับชุมชน หน่วยราชการที่เกี่ยวข้องโดยตรงกับชุมชน

ผู้แทนจากโรงงานภายในสวนอุตสาหกรรม ได้มีส่วนร่วมรับรู้ถึงปัญหาผลกระทบด้าน

สิ่งแวดล้อม อาทิ ระบบการจัดการน้ำเสีย มีการติดตามการปฏิบัติ ปรับปรุงแก้ไขระบบการ

จัดการน้ำเสียไม่สมบูรณ์ โดยมอบหมายให้ผู้เชี่ยวชาญด้านสิ่งแวดล้อมและคณะเข้าตรวจสอบ

ให้คำปรึกษา แก้ไขปัญหาต่าง ๆ ให้เรียบร้อยโดยปฏิบัติอย่างถูกต้องและต่อเนื่อง

  - ด้านสังคม ร่วมกับชุมชนและหน่วยราชการ ในการเปิดให้พื้นที่ภายในสวนอุตสาหกรรมเป็น

  พื้นที่จัดอบรม จัดกิจกรรมต่าง ๆ อย่างต่อเนื่องเป็นประจำ อาทิ อบรมด้านความปลอดภัยใน

  การจราจร อบรมเชิงปฏิบัติการการจัดการขยะชุมชนและการประยุกต์ใช้ประโยชน์ จากวัสดุ

  เหลือใช้ จัดกิจกรรมการบริจาคโลหิต ตรวจมะเร็งปากมดลูก สอบใบอนุญาตขับขี่ มอบทุน

  การศึกษา การแข่งขันกีฬาระหว่างผู้บริหารของโรงงานต่าง ๆ ร่วมกับชุมชน จากผลการ

  ดำเนินการในกิจกรรมต่าง ๆ ที่ผ่านมาได้รับการตอบรับจากชุมชนและโรงงานเป็นอย่างดี

- ด้านกายภาพ การบริหารและแนวทางการจัดการภายในพื้นที่สวนอุตสาหกรรมเครือสหพัฒน์

ได้รับการการรับรองระบบคุณภาพ ISO 9001:2008 มีนโยบายคุณภาพ “คนดี สินค้าดี สังคมดี”

ภายในส่วนอุตสาหกรรมทุกพื้นที่ มีการบริหารจัดการด้านระบบสาธารณูปโภคแบบครบวงจร

มีระบบบำบัดน้ำเสียส่วนกลางที่ได้รับการรับรองมาตรฐานการจัดการสิ่งแวดล้อม ISO 14001

และได้รับการรับรอง “มาตรฐานระบบการจัดการด้านพลังงาน สำหรับโรงงานขนาดกลางและ

ขนาดเล็ก EnMS-DIW 2555 (DIW-Energy Management System for SMEs)” จากกรม

โรงงานอุตสาหกรรม

  - ด้านการบริหารจัดการ สวนอุตสาหกรรมเครือสหพัฒน์ ร่วมกับผู้แทนชุมชุน ผู้นำท้องถิ่น ผู้

  แทนจากโรงงาน ผู้เชี่ยวชาญด้านกระบวนการมีส่วนร่วม และผู้แทนจากหน่วยงานราชการ

  ส่วนท้องถิ่น ได้รวมกลุ่มกันจัดตั้งคณะทำงาน เพื่อติดตามผลการดำเนินงานในโครงการต่าง ๆ

  ที่ได้เริ่มดำเนินการจัดทำไปแล้ว เช่น การติดตามคุณภาพ การบำบัดน้ำเสียของโรงงาน การ

  ติดตามความคืบหน้าการแก้ไขปัญหาด้านมลพิษของโรงงาน การจัดการกากน้ำเสียจาก

  อุตสาหกรรมของโรงงาน และจัดให้มีการศึกษาดูงานแลกเปลี่ยนความรู้ระหว่างสถาน

  ประกอบการ ทั้งภายในสวนอุตสาหกรรมเครือสหพัฒน์และภายนอกสวนอุตสาหกรรม โดยมี

  แนวทางการศึกษาในกรอบของการใช้ทรัพยากรร่วมกัน โดยใช้หลักการ 3R คือ Reduce,
  Reuse

  และ Recycle

  จากผลการดำเนินการดังกล่าวส่งผลให้บริษัทฯ ได้รับรางวัลเขตประกอบการอุตสาหกรรม

  สีเขียว (Green Industrial Park) จากกระทรวงอุตสาหกรรม
  และได้เข้าร่วมบรรยายเผยแพร่

  ความรู้ การเป็นเขตประกอบการสีเขียวให้กับโครงการ นวัตกรรมกับการพัฒนาเศรษฐกิจและ

  สังคมสีเขียว (Eco Innovation and Solution 2012)

-   การจัดการนำน้ำเสียจากโรงงานอุตสาหกรรมที่ผ่านการบำบัดแล้ว จากระบบบำบัดน้ำเสียส่วน

กลางใช้รดน้ำต้นไม้ในพื้นที่สีเขียวของสวนอุตสาหกรรมเครือสหพัฒน์ศรีราชา กบินทร์บุรีและลำพูน
โดยกำหนดเป้าหมายการใช้เป็นสัดส่วน >20% , 100% และ >80% ของปริมาณน้ำทิ้งทั้งหมด
จะเห็นได้ว่าพื้นที่ในส่วนของสวนอุตสาหกรรมเครือสหพัฒน์ กบินทร์บุรีและลำพูน
มีปริมาณการนำน้ำที่ผ่านการบำบัดแล้วกลับมาใช้ประโยชน์ได้สูงสุด
เนื่องจากมีการปรับปรุงพื้นที่ใช้น้ำให้มีประสิทธิภาพมากขึ้นมีการปลูกพืชและการจัดทำโครงการต่าง ๆ
อย่างต่อเนื่อง ส่งผลให้คุณภาพด้านสิ่งแวดล้อมดีขึ้นลดค่าใช้จ่ายในการจัด

สรรหาแหล่งน้ำมาใช้ในพื้นที่สีเขียวเป็นอย่างดี ในปี 2555
ได้มีการนำตะกอนจากระบบบัดน้ำเสียมาแปรรูปเป็นอิฐประสาน
มีปริมาณตะกอนที่ใช้นำไปทำอิฐประสาน 90,713 กิโลกรัม แปรรูปเป็นอิฐประสานได้จำนวน
60,475 ก้อน ทำให้สามารถลดค่าใช้จ่ายในการส่งตะกอนไปบำบัดมากถึง 270,000 บาทต่อปี
และช่วยลดปัญหาการจัดการด้านสิ่งแวดล้อมที่อาจจะเกิดขึ้นอีกทางทางหนึ่งด้วย

-   ร่วมโครงการ เติมปุ๋ย รักษ์ป่า โครงการโรงงานสีเขียว และโครงการจัดการด้านพลังงาน
    โดยกรมโรงงานอุตสาหกรรม กระทรวงอุตสาหกรรม

-   ร่วมทำความสะอาดชุมชน กับพี่น้องชุมชนหนองมะยาง กบินทร์บุรี

-   ร่วมปลูกต้นไม้เทิดพระเกียรติ 12 สิงหาคม สมเด็จพระนางเจ้าฯ พระบรมราชินีนาถ

นวัตกรรมและการเผยแพร่นวัตกรรมจากการดำเนินความรับผิดชอบต่อสังคม

บริษัทฯ ได้มีการพัฒนาความรู้ใหม่ๆ
ให้ก้าวหน้าในเชิงเศรษฐกิจและสร้างสุขภาวะอย่างเป็นระบบแก่สังคมและสิ่งแวดล้อม
โดยที่ผ่านมาบริษัทฯ ได้พัฒนาและสนับสนุนการจัดกิจกรรมโครงการประกวดนวัตกรรมเครือสหพัฒน์

การบริหารจัดการความเสี่ยงด้านสิ่งแวดล้อม

ปัจจุบัน สังคมโลกให้ความสำคัญกับภาวะโลกร้อน และการแก้ไขปัญหาสิ่งแวดล้อมบริษัทฯ
ซึ่งเป็นผู้ประกอบการธุรกิจสวนอุตสาหกรรมย่อมตระหนักดีถึงปัญหาดังกล่าว
โดยได้ปฏิบัติตามกฎหมายและข้อบังคับต่าง ๆ
เกี่ยวกับผลกระทบต่อสิ่งแวดล้อมและจัดทำรายงานผลกระทบสิ่งแวดล้อม (EIA)
เสนอต่อสำนักนโยบายและแผนสิ่งแวดล้อมกระทรวงวิทยาศาสตร์และเทคโนโลยี
มีการติดตามและรายงานผลการดำเนินงานตามมาตรการที่กำหนดอย่างต่อเนื่อง
เพื่อให้สถานประกอบการต่าง ๆ ที่อยู่ภายในสวนอุตสาหกรรมเครือสหพัฒน์
ปราศจากปัญหาสิ่งแวดล้อมต่าง ๆ อาทิ เช่น ปัญหามลพิษทางอากาศและน้ำเสีย
ซึ่งอาจมีผลกระทบกับชุมชนโดยรอบและอาจนำไปสู่การฟ้องร้องทางกฎหมาย ทำให้บริษัทฯ
ต้องเสียชื่อเสียงและเสียค่าสินไหมตามคดีความที่เกิดขึ้นจนไม่สามารถดำเนินธุรกิจต่อไปได้
ซึ่งที่ผ่านมาไม่มีปัญหาดังกล่าว และเพื่อเป็นการป้องกันความเสี่ยงบริษัทฯ
จึงได้ดำเนินโครงการยกระดับมาตรฐานผู้ประกอบการอุตสาหกรรมด้วยระบบการจัดการสิ่งแวดล้อม
ส่งผลให้สวนอุตสาหกรรมเครือสหพัฒน์ทั้ง 3 แห่ง ได้รับการรับรองระบบการจัดการสิ่งแวดล้อม ISO
14001:2004 ของระบบ Central WasteWater Treatment จากสำนักรับรองระบบคุณภาพ
(สรร.) สังกัดสถาบันวิจัยวิทยาศาสตร์และเทคโนโลยีแห่งประเทศไทย (วว)

[]

[]